wickkiey/tamil-wikipedia-chunked huggingface dataset:
# கொங்கு நாடு

## பெயர்க்காரணம்

கொங்கு என்பதற்குப் பல பொருள் உண்டு. தேன் பூந்தாது, குரங்கு என்று பொருள் உண்டு.  
கொங்கு என்ற சொல்லின் பெயர்க்காரணமாக கீழுள்ள காரணங்கள் முன்வைக்கப்படுகின்றன:
1. கங்கு என்றால் ஓரம், எல்லை, வரம்பு என்று அர்த்தம். கிணற்றின் ஓரத்தையும் வயலின் ஓரத்தையும் கங்கு என்று அழைக்கும் வட்டார வழக்குச்சொல் தற்கால காவிரிக்கு தென்கரையில் உள்ள கொங்கு பகுதிகளிலும் சேலம், தருமபுரி, கிருஷ்ணகிரி மாவட்ட கிராமங்களிலும் வழக்கில் உள்ளது. மேலும், கேழ்வரகின் உமிக்கும் மேல் உள்ள புறத்தோலை கொங்கு, கொங்க (கொங்கை) என்று அழைக்கும் வட்டார வழக்குச்சொல் தருமபுரி, கிருஷ்ணகிரி, அரியலூர் மாவட்ட கிராமங்களில் வழக்கில் உள்ளது. சங்ககால தமிழகத்தின் எல்லையில் ஆண்டதால் கங்கன் என்ற பெயர் வந்தது. எல்லையில் ஓடுவதால் கங்கை என்ற பெயர் வந்தது. அதன்படி, முடியுடை வேந்தர்களான சேர, சோழ, பாண்டிய நாட்டின் வடமேற்கு எல்லை கங்கில்(ஓரத்தில்) அமைந்ததால் கங்கு, என்று இருந்து காலப்போக்கில் கங்கு>கெங்கு>கொங்கு என மருவியது.
1. கொங்கு என்ற சொல்லுக்கு தேன், சாரல் என்று பொருள். மேற்குத் தொடர்ச்சி மலைத்தொடரின் கிழக்குச் சரிவுப் பகுதியிலுள்ள வனப்பகுதியில் தேன் மிகுந்திருந்ததால் இப்பகுதி கொங்கு எனவும், குடநாட்டில் (கேரளாவின் வட பகுதி) மிகுதியாய் பெய்யும் மழையின் சாரல் மிகுந்து பெய்ததால், இப்பகுதி கொங்கு எனவும் கூறுவார் உண்டு.
1. குறிஞ்சி நிலமும், முல்லை வளமும், மருத நிலமும் கொண்டது கொங்கு நாடு. மலையும் காடும் நிறைந்த நாட்டில் தேன்மிகுதியும் கிடைத்தது. தேன் நிறைந்த நாடு கொங்கு நாடு எனப்பட்டது. தேன்கூடுகள் நிறைந்த மலைச்சாரல்களைப் பெற்றது. குன்று செழுநாடு என்றே சங்கப் புலவர்கள் பாடினார். "குன்றும், மலையும் பல பின்னொழிய வந்தனன்" என்றனர். தேனும், பூந்தாதுகளும், குரங்குகளும் குறிஞ்சி நிலத்தின் சொத்துகள். "*கொங்கு தேர்வாழ்க்கை அஞ்சிறைத்தும்பி*" (குறுந்தொகை - 1 ) என்ற இறையனார்ப்பாடல் கொங்கு என்ற சொல்லைத் தேன் என்ற பொருளில் தான் கூறியுள்ளது.
1. இதே பொருளில் சிறுபாணாற்றுப் படையும், "கொங்கு கவர் நிலமும், செங்கண்சேல்" (சிறுபா 184) எனக்கூறும். தேனை நுகர்கின்ற வண்டு என இதற்கு ௨.வே.ச. உரைகூறினார்.
1. "கொங்கு முதிர்நறு விழை" - (குறிஞ்சிப்படல் 83) என்ற குறிஞ்சிப்படல் பூந்தாது என்ற பொருளில் கூறியுள்ளார். தேன்நிறைந்த நாட்டை, கொங்குநாடு என்றே வழங்கினர். கொங்குநாட்டு அமைப்பு சங்ககாலத்திலேயே அமைந்துவிட்டது.
# கொங்கு நாடு

## வரலாறு

கொங்கு நாடு என்பது சேர, சோழ, பாண்டிய நாட்டைப் போல தனி மரபினரால் ஆளப்பட்ட பகுதியல்ல. மாறாகப் பல சிற்றரசர்களால் ஆளப்பட்டது. அதனால், அந்தப்பகுதிகளை சேர, சோழ, பாண்டியர்கள் தங்கள் நாட்டுடன் அவ்வப்போது இணைத்துக்கொண்டு வந்துள்ளனர். அதன் காரணமாகவே சங்க காலம் முதல் மூவேந்தற்களிடையே அடிக்கடி போரும் நிகழ்ந்துள்ளது. மேலும் இப்பகுதி மேற்குத் தொடர்ச்சி மலைகளின் பாலக்காட்டுக் கணவாயின் அருகில் அமைந்துள்ளதால் தென்னகத்தின் பல அரசுகள் இப்பகுதியைக் கைப்பற்றச் சண்டையிட்டன - கரூரின் (வஞ்சி) சேரர், பின்னர் சங்கம் மருவிய காலத்தில், கங்க வம்சத்து மேற்கு கங்கர்கள் ஆகியோரின் ஆளுமையின் கீழ் கங்கவாடி 96,000 என்ற பகுதிக்கு உட்பட்டதாக இருந்துள்ளது. பின்னர் தஞ்சைச் சோழர்களான, இராசராசன் மற்றும் இராசேந்திரன் ஆகியோர் ஆட்சியின்கீழ் வந்தது. பின்னர், இப்பகுதி போசளரின் ஆட்சிக் கீழ்சென்றது. அவர்கள் கீழ்நிலை ஆட்சிக்கு, இங்கிருந்து வந்த கவுண்டர் ஆட்சி அமைப்பினையே பயன்படுத்தினர். கில்ஜி மன்னர்களின் படையெடுப்பு முறியடிக்கப்பட்ட பிறகு, விசயநகரப் பேரரசின் கீழ் நாயக்கர்களின் ஆட்சிக்கு வந்தது. கொங்கு நாடு, 17-ஆம் நூற்றாண்டில், மதுரை நாயக்கர்களின் ஆளுமையின்கீழ் 1659 தொடங்கி 1672 முடிவடைந்தது.
# கொங்கு நாடு

## வரலாறு

### ஆவணங்களும் வாழ்வியலும்

குறளைப் பற்றிய கல்வெட்டுகள், செப்பேடுகள், மேலோலைகள் உள்ளிட்ட வரலாற்று ஆவணங்களைத் கொங்கு நாட்டில் பரவலாகக் காணலாம். இடைக்காலத் தமிழகத்தில் கொங்கு மண்டலத்தின் பிரதான ஆட்சி நூலாகத் திருக்குறள் திகழ்ந்துள்ளது. சேலம் மாவட்டம் மல்லூர் அருகிலுள்ள பொன்சொரிமலையில் 15-ஆம் நூற்றாண்டைச் சேர்ந்த சமணக் கல்வெட்டு ஒன்றில் "தன்னூன் பெருக்கற்குத் தான்பிறி தூனுண்பா னெங்ஙன மாளு மருள்" என்ற புலால் மறுத்தல் அதிகாரத்துக் குறட்பா காணப்படுகிறது. இது அக்காலத்து கொங்கு நாட்டு மக்கள் அகிம்சையையும் கொல்லாமையையும் தங்கள் வாழ்வியல் நெறிகளாகக் கடைபிடித்து வந்ததைக் காட்டுவதாக உள்ளது. மற்றும் பௌத்தம் ஆகிய இந்து சமயங்கள் கணிசமான எண்ணிக்கையில் இருந்தன. இந்த பகுதியில் பெரும்பான்மையாக உள்ள கொங்கு வேளாளர்<nowiki/>கள் சைவ சித்தாந்தம் அடிப்படையிலான சைவ சமயத்தை பின்பற்றுபவர்கள்.
**கொங்கு மண்டலத்தில் திருப்புகழ் & தேவாரம் பாடல் பெற்ற சிவத்தலங்கள்**  
| திருப்பூர் | அவிநாசி (திருப்புக்கொளியூர்) | ஆம் | ஆம் |
| --- | --- | --- | --- |
| திருமுருகன்பூண்டி (தேவாரத் தலம்) | ஆம் | ஆம் |  |
| கொங்கணகிரி | ஆம் |  |  |
| பட்டாலியூர் | ஆம் |  |  |
| சிங்கை (சிவன்மலை, காங்கேயம்) | ஆம் |  |  |
| ஊதி மலை (ஊதியூர்) | ஆம் |  |  |
| கன்னபுரம் | ஆம் |  |  |
| சர்க்கார் பெரியபாளையம் சுகிரீஸ்வரர் கோவில் | ஆம் |  |  |
| வட்டமலை முத்துக்குமாரசுவாமி கோவில் | ஆம் |  |  |
| கொழுமம் தாண்டேஸ்வரர் கோவில் | ஆம் |  |  |
| பரஞ்சேர்வழி மத்யபுரீஸ்வரர் கோவில் | ஆம் |  |  |
| அன்னூர் (அன்னியூர்) | ஆம் |  |  |
| மூலனூர் சோளீஸ்வரர் கோவில் | ஆம் |  |  |
| தாராபுரம் அகஸ்தீஸ்வரர் கோவில் | ஆம் |  |  |
| சேவூர் வாலீஸ்வரர் கோவில் (மாட்டூர்) | ஆம் |  |  |
| ஈரோடு | பவானி (திருவாணி) | ஆம் | ஆம் |
| கொடுமுடி | ஆம் | ஆம் |  |
| சென்னி மலை | ஆம் |  |  |
| விஜயமங்கலம் | ஆம் |  |  |
| அவல்பூந்துறை புஷ்பவனேஸ்வரர் கோவில் | ஆம் |  |  |
| காகம் கைலாசநாதர் கோவில் | ஆம் |  |  |
| பாரியூர் அமரபணீஸ்வரர் கோவில் | ஆம் |  |  |
| நாமக்கல் | திருச்செங்கோடு | ஆம் | ஆம் |
| கொல்லிமலை அறப்பளீஸ்வரர் திருக்கோயில் | ஆம் | ஆம் |  |
| ராஜபுரம் (ராசிபுரம்) | ஆம் |  |  |
| அலையா மலை (அலவாய் மலை) | ஆம் |  |  |
| நன்செய் இடையாறு எயிலிநாதர் கோயில் (பரமத்தி வேலூர்) | ஆம் |  |  |
| ஏலூர் கைலாசநாதர் கோவில் | ஆம் |  |  |
| மோகனூர் அச்சல தீபேஸ்வரர் கோவில் | ஆம் |  |  |
| சீரப்பள்ளி செவ்வந்தீஸ்வரர் கோவில் | ஆம் |  |  |
| தோளூர் சோளீஸ்வரர் கோவில் | ஆம் |  |  |
| கரூர் (கொங்கு மண்டலம் மட்டும்) | வெஞ்சமாக்கூடல் | ஆம் | ஆம் |
| கருவூர் | ஆம் | ஆம் |  |
| நெருவூர் (நெரூர்) | ஆம் |  |  |
| புகழி மலை | ஆம் |  |  |
| கோவை | பேரூர் | ஆம் | ஆம் |
| குருடி மலை | ஆம் |  |  |
| மருதமலை | ஆம் |  |  |
| தென்சேரிகிரி (செஞ்சேரி மலை) | ஆம் |  |  |
| குலையகவுண்டன்புதூர் | ஆம் |  |  |
| சேலம் | சேலம் குமரகிரி | ஆம் |  |
| ஏத்தாப்பூர் சாம்பமூர்த்தீஸ்வரர் கோவில் | ஆம் |  |  |
| கச்சுபள்ளி ஏகாம்பரநாதர் கோவில் | ஆம் |  |  |
| தாழையூர் தான்தோன்றீஸ்வரர் கோவில் | ஆம் |  |  |
| உத்தமசோழபுரம் கரபுரநாதர் கோவில் | ஆம் |  |  |
| வெள்ளார் மல்லிகார்ஜுனேஸ்வரர் கோவில் | ஆம் |  |  |
| திண்டுக்கல் (கொங்கு மண்டலம் மட்டும்) | திருஆவினன்குடி | ஆம் |  |
| பழநி | ஆம் |  |  |
| பூம்பறை (பூம்பாறை) | ஆம் |  |  |
| தர்மபுரி (கொங்கு மண்டலம் மட்டும்) | தீர்த்த மலை | ஆம் |  |
| தர்மபுரி மல்லிகார்ஜுனேஸ்வரர் கோவில் | ஆம் | } |  |
# கொங்கு நாடு

## வரலாறு

### 18 குடிகள்

சங்க காலத்தில் கொங்கு நாட்டின் குடிகள் வேளிர், பூழியர், மழவர், வேடர் ஆகியோர் என்று தொல்காப்பியம் கூறுகிறது. வேளிர் என்பவர்களும், கிழார் என்பவர்களும் கொங்கு வேளாளக் கவுண்டர்கள். அவர்கள் கொங்கு நாட்டில் பெரும்பான்மையாகவும் ஆளும் குடியாகவும் இருந்தனர். பூழியர்கள் இடைக்குலமக்கள், மழவர்கள் வீரமிக்கவர்கள் ஓரியின் இனத்தவர்கள் வேடர்கள் வேட்டை ஆடுவோர்.  
கொங்கு மண்டல சதகம் மற்றும் பதிற்றுப்பத்து, அகநானூறு, புறநானூறு உள்ளிட்ட பல்வேறு நூல்கள், கொங்கு நாட்டில் வாழும் 18 வகைக் குடிகள் பற்றி கூறுகிறது.
**வேளாளர் மற்றும் வேளாளர் படியளந்த 18 குடிகள்**  
| வேளாளர் | கொங்கு வேளாளர், கவுண்டர் (தென்திசை/செந்தலை வெள்ளாளர்), நாட்டார் (நாட்டுகவுண்டர்), காணியாளர், குடியானவர் |
| --- | --- |
| அந்தணர் | பார்ப்பான், ஆதி சைவர், குருக்கள், சிவர்ச்சாரியார், பிராமணர் (ஸ்மார்த்தர்) |
| செட்டியார் | வெள்ளாஞ்செட்டி, எண்ணெய் செட்டி, வணிக செட்டி, வாணிகர் |
| பண்டாரம் | கோமானாண்டி, உவச்சாண்டி, பூவாண்டி |
| புலவர் | புலவன், பண்பாடி, தக்கைகொட்டி, கூத்தாடி |
| கம்மாளர் | விஸ்வகர்ம, கொல்லன் (இரும்பு), தச்சன்/ஆசாரி(மரம்), தட்டான் (பொன்னாசாரி, பொற்கொல்லர்), கருமான் (உருக்காசாரி), கல்தச்சன் (சிற்பிகள், ஸ்தபதிகள்), கன்னார் (பித்தளைத் தொழிலாளர்கள்), |
| குசவர் | குலாலர், குயவர்/கொசவர், |
| கைக்கோளர் | செங்குந்தர், கைக்கோள முதலியார் |
| மண்ணுடையார் | உடையார், கொத்தனார் |
| சாணான் | நாடார் |
| உப்பிலியர் | கற்பூர செட்டியார் |
| கருணீகர் | கணக்குப்பிள்ளை |
| நாவிதர் | நாசுவன், அம்பட்டன், மருத்துவர் |
| வண்ணான் | வண்ணார் |
| தொண்டன் | ஊழியர், தொண்டன், குறவன் |
| இடையன் | இடையன், சிவியர் |
| மலைக்காரர் | வேட்டுவர் |
| பள்ளர் |  |
| போயர் |  |
| பறையர் |  |
| மாதாரி | } |
# கொங்கு நாடு

## வரலாறு

### புவியியல் வரையறை

இப்பகுதி காவேரி நீர்பிடிப்புப் பகுதி முழுவதும் பரவியது. 17-ஆம் நூற்றாண்டின் கவிஞராக, வளசுந்தர கவிராயர் தனது கொங்குமண்டல சடக்கத்தில் கொங்குநாட்டின் எல்லைகளை குறிப்பிடுகிறார். <blockquote>
"வடக்கே பெரும்பாலை வைகாவூர் தெற்கு  
குடக்குப் பெருப்புவெள்ளிக் கன்று – கிடக்கும்  
களித்தண் டலைமேவும் காவிரிசூழ் நாடு  
குளித்தண் டலையளவும் கொங்கு”</blockquote>  
இதிலிருந்து நாம் 17-ஆம் நூற்றாண்டு கொங்குவின் எல்லைகள் என்பதை உறுதி செய்கிறோம்:  
**வடக்கு:** நந்திகிரி (கோலார் மற்றும் தும்கூர் மாவட்டங்களில் உள்ள நந்தி மலைகள். இன்றைய பெங்களூருவின் வடக்கே எழுபது கிலோமீட்டர் தொலைவில் கர்நாடகாவில் உள்ளது).  
**தெற்கு:** வராககிரி (பழனி-கொடைக்கானல் மலைத்தொடரில் உள்ள பன்றிமலை மலை, பன்றிமலை அதன் சமஸ்கிருத பெயரில் குறிப்பிடப்படுகிறது).  
**கிழக்கு:** குடகு மற்றும் வெள்ளிகுண்டு (கர்நாடகாவின் மடிகேரி மாவட்டத்தில் உள்ள குடகு மற்றும் கோயம்புத்தூர் அருகே உள்ள வெள்ளிங்கிரி மலைகள், கேரளாவின் எல்லையை உருவாக்குகின்றன).  
**மேற்கு**: குளித்தலை (கரூர் மாவட்டம். கரூர்- திருச்சிராப்பள்ளி நெடுஞ்சாலையில் அமைந்துள்ளது).  
இப்பகுதி பின்வரும் மாநிலங்களின் பின்வரும் இன்றைய மாவட்டங்களை மற்றும் பகுதிகள் உள்ளடக்கியது.  
- <u>தமிழ்நாட்டில்:</u> கோயம்புத்தூர், ஈரோடு, திருப்பூர், நீலகிரி, சேலம், நாமக்கல், தருமபுரி,கிருஷ்ணகிரி, கரூர், திண்டுக்கல் (நத்தம், நிலக்கோட்டை தவிர) மாவட்டங்களும், திருச்சி(துறையூர், தொட்டியம், முசிறி மட்டும்), திருப்பத்தூர் மாவட்டம் (மேற்கு பகுதி மட்டும்), கள்ளக்குறிச்சி (கல்வராயன் மலைகள் மட்டும்), பெரம்பலூர் (பச்சமலை மட்டும்) திருவண்ணாமலை மாவட்டம் (சில எல்லை கிராமங்கள் மட்டும்) சிறிய பகுதிகளும். கொங்கு நாட்டில் கர்நாடகா மற்றும் கேரளாவின் சிறிய எல்லைப் பகுதிகளும் அடங்கும்.
- <u>கர்நாடகாவில்</u>: மடிக்கேரி, சிக்மகளூர், ஹாசன், தும்கூர், கோலார், பெங்களூரு நகர மாவட்டம், பெங்களூரு ஊரக மாவட்டம், மண்டியா மாவட்டம், மைசூர் மற்றும் சாமராசநகர் மாவட்டம்.(தமிழ் பேசும் எல்லைப் பகுதிகள்)
- <u>கேரளாவில்</u>: வயநாடு, பாலக்காடு (பெரும்பான்மையான தமிழ் பேசும் மக்கள் உள்ள கிராமங்கள்), மலப்புறம் (பவானி ஆறு பள்ளத்தாக்கு மட்டும்) மற்றும் இடுக்கி (அமராவதி நதி பள்ளத்தாக்கு மட்டும்).
# கொங்கு நாடு

## உள்ளடக்க நாடுகள்

கொங்கு மண்டலத்தில் 24 நாடுகளும் இணைநாடுகள் சிலவும் இருந்ததாகக் கொங்கு மண்டல சதகம் 3-ஆம் பாடல் தெரிவிக்கிறது. அவற்றை உரைநூல் ஒன்று குறிப்பிடுகிறது. அவற்றின் அகரவரிசை வருமாறு.
24 நாடுகள்:  
1. அண்ட நாடு
1. அரையன் நாடு
1. ஆறை நாடு
1. ஆனைமலை நாடு
1. இராசிபுர நாடு
1. ஒருவங்க நாடு
1. காங்கேய நாடு
1. காஞ்சிக்கோயில் நாடு
1. காவடிக்கன் நாடு
1. கிழங்கு நாடு
1. குறும்பு நாடு
1. தட்டையன் நாடு
1. தலையன் நாடு
1. திருவாவினன்குடி நாடு
1. தென்கரை நாடு
1. நல்லுருக்கன் நாடு
1. பூந்துறை நாடு
1. பூவாணிய நாடு
1. பொன்களூர் நாடு
1. மணல் நாடு
1. வடகரை நாடு
1. வாரக்கன் நாடு
1. வாழவந்தி நாடு
1. வெங்கால நாடு  
இணைநாடுகள்  
1. இடைப்பிச்சான் நாடு
1. ஏழூர் நாடு
1. சேல நாடு
1. தூசூர் நாடு
1. பருத்திப்பள்ளி நாடு
1. விமலை நாடு
# கொங்கு நாடு

## உள்ளடக்க நாடுகள்

### சங்க நூல்களில் கொங்கர்

<blockquote>
"கொங்கு புறம் பெற்ற கொற்ற வேந்தே"-புறநானூறு-பாடல்-373  
"கொங்கர் குடகட லோட்டிய ஞான்றை"-புறநானூறு-பாடல்-160
</blockquote>  
'ஆ கெழு கொங்கர்' என்னும் பதிற்றுப்பத்து (22) பாடல் தொடர் ஆனிரைகளைப் பேணுவதில் கொங்கர்களுக்கு இருந்த ஈடுபாட்டைக் காட்டுகிறது.
# கொங்கு நாடு

## உள்ளடக்க நாடுகள்

### சமய இலக்கியங்களில் கொங்கு

<blockquote>
"விரவியவீங்கோய் மலைமுதலாக விமலர்தம் பதிபலவணங்கிக்  
குரவலர் சோலையணிதிருப்பாண்டிக் கொடு முடியணைந்தனர் கொங்கில்"- பெரிய புராணம்(-ஏயர்கோன்-85)
</blockquote>  
<blockquote>
"காரூரு மலைநாடு கடந்தருளிக் கற்சுரமும்  
நீரூருங் கான்யாறு நெடுங்கானும் பலசுழியச்  
சீரூரும் திருமுருகன் பூண்டிவழிச் செல்கின்றார்"-பெரிய புராணம்(-சேரமான்-164)
</blockquote>
# கொங்கு நாடு

## தொல்பொருள் மற்றும் கலாச்சாரம்

பாரம்பரியமாக, கொங்கு நாடு பகுதி மக்கள் திருக்குறளை மிகவும் பயபக்தியுடன் நிலைநாட்டினர்.திருக்குறள் இடைக்காலத்தில் இப்பகுதியின் தலைமை நிர்வாக உரையாக இருந்தது. பொ.ஊ. 1617 பூந்துறை நாட்டார் நூல்கள், பொ.ஊ. 1798 பல்லடம் நாரணபுரம் அங்காள பரமேஸ்வரி கோடை செப்பு கல்வெட்டுகள், நாமக்கல் மாவட்டம், கபிலமலை 18-ஆம் நூற்றாண்டு செப்பு கல்வெட்டுகள், பழனி வீரமுதியார் மடத்து செப்பு கல்வெட்டுகள், கரையூர் செப்பு கல்வெட்டுகள் மற்றும் பாளையங்கோட்டை பதிவுகள் ஆகியவை கொங்கு நாட்டில் காணப்படும் சில திருக்குறள் கல்வெட்டுகள். இது வறண்ட பகுதி என்பதால், உணவு வகைகளில் சோளம், கம்பு, கேழ்வரகு, பல்வேறு வகையான பருப்பு வகைகள் மற்றும் எள் ஆகியவை முக்கிய உணவாக முற்காலத்தில் இருந்துள்ளது. வாழை இலையில் உணவு பரிமாறப்படுகிறது. வாழை இலையில் சாப்பிடுவது பழைய வழக்கமாக இருப்பதோடு, உணவுக்கு ஒரு தனித்துவமான சுவையை அளிக்கிறது மற்றும் ஆரோக்கியமாக கருதப்படுகிறது. இட்லி, தோசை, பணியாரம், ஆப்பம் ஆகியவை பிரபலமான உணவுகள். சிறந்த தரமான மஞ்சள் இப்பகுதியில் விளைகிறது. இது சமையலில் ஒரு முக்கிய மூலப்பொருள் ஆகும். பாரம்பரிய கொங்கு மக்கள் பெரும்பாலும் சமய காரணங்களுக்காக சைவ உணவை உண்பவர்கள். இங்கு சிறப்பு நாட்களில் செய்யப்படும் ஒப்புட்டு என்பது அரிசி, கொண்டைக்கடலை, கருப்பட்டி அல்லது கரும்பு வெல்லம், ஏலக்காய் மற்றும் நெய் ஆகியவற்றால் செய்யப்பட்ட இனிப்பு உணவாகும்.  
கொங்குநாடு பிராந்தியத்தின் உணவு வகைகளில் இடியாப்பம் (நூடுல்ஸ் வடிவிலான அரிசி உணவு), ஒப்புட்டு (இனிப்பு திணிப்புடன் வெளியே உலர்ந்த ஒரு பீட்சா போன்ற உணவு), கோலா உருண்டை, தேங்காய் பால் (தேங்காய், வெல்லத்தால் செய்யப்பட்ட இனிப்பு சூடான பால்) உளுந்து காளி (வெல்லம், இஞ்சி எண்ணெய் உளுந்து ஆகியவற்றால் ஆன இனிப்பு), கச்சாயம் (வெல்லம் மற்றும் அரிசியால் செய்யப்பட்ட இனிப்பு), அரிசிப்பருப்பு சாதம், ராகி புட்டுமாவு, அரிசிப் புதுமாவு, கம்பு பணியாரம், ராகி பகோடா, தேங்காய் பார்பி, கடலை உருண்டை, எள்ளு உருண்டை மற்றும் பொரி உருண்டை. மைதா அல்லது பிற மாவுடன் செய்யப்பட்ட பரோட்டா, அரிசிபருப்பு சாதம் போன்ற உணவுகள் இப்பகுதியில் தனித்துவமானவை மற்றும் அடிக்கடி வீடுகளில் சமைக்கப்படுபவை. தேங்காய் எண்ணெய் மற்றும் தேங்காய் பெரும்பாலான உணவுகளில் பயன்படுத்தப்படுவதால் கொங்குநாடு உணவு மற்ற தமிழக உணவு வகைகளிலிருந்து சற்று வேறுபட்டது. தேங்காய் எண்ணெய் மற்றும் மஞ்சள் ஆகியவற்றில் இப்பகுதி அதிக உற்பத்தியாகிறது. இது அவர்களின் சமையலில் பிரதிபலிக்கிறது. ஏராளமான எண்ணெய் விதைகள் வளர்ந்து ஆசிர்வதிக்கப்பட்ட இப்பகுதி மக்கள் எண்ணெயில் ஊறவைத்த பல்வேறு ஊறுகாய்களை செய்கின்றனர். கொங்கு பகுதியில் எலுமிச்சை, பச்சை மா, பச்சை மிளகு, இஞ்சி ஊறுகாய் மிகவும் பொதுவானவை.
# கொங்கு நாடு

## மதுரை நாயக்கர்களின் பாளையக்காரர்

கொங்கு நாட்டில் 17-ஆம் நூற்றாண்டில் மதுரை நாயக்கர்களின் ஆளுமை 1659-இல் தொடங்கி 1672-இல் முடிவடைந்தது.
- கெட்டி முதலிகள் மரபு - இவர்கள் 16-ஆம் நூற்றாண்டில், தற்பொழுதுள்ள ஆத்தூர் (சேலம்) பகுதியில் வாழ்ந்தவர் ஆவர்.
- ராமச்சந்திர நாயக்கர் – சேந்தமங்கலம், நாமக்கல் பகுதி மதுரை நாயக்கர்களின் பாளையக்காரர். நாமக்கல் கோட்டை இவரால் கட்டப்பட்டதே.
# கொங்கு நாடு

## கொங்கு நாட்டில் உள்ள சட்டமன்ற தொகுதிகள்

- வால்பாறை (தனி)
- பொள்ளாச்சி
- மேட்டுப்பாளையம்
- சூலூர்
- தொண்டாமுத்தூர்
- கவுண்டம்பாளையம்
- கோவை வடக்கு
- கோவை தெற்கு
- சிங்காநல்லூர்
- கிணத்துக்கடவு
- திருப்பூர் தெற்கு
- திருப்பூர் வடக்கு
- அவினாசி
- பல்லடம்
- காங்கேயம்
- தாராபுரம்
- உடுமலைப்பேட்டை
- மடத்துக்குளம்
- அரவக்குறிச்சி
- கரூர்
- கிருஷ்ணராயபுரம்
- குளித்தலை
- பழநி
- ஒட்டன்சத்திரம்
- ஆத்தூர்
- நிலக்கோட்டை
- நத்தம்
- திண்டுக்கல்
- வேடசந்தூர்
- ஊட்டி
- கூடலூர்
- குன்னூர்
- ராசிபுரம்
- சேந்தமங்கலம்
- நாமக்கல்
- பரமத்தி வேலூர்
- திருச்செங்கோடு
- குமாரபாளையம்
- ஈரோடு கிழக்கு
- ஈரோடு மேற்கு
- மொடக்குறிச்சி
- பெருந்துறை
- அந்தியூர்
- கோபிசெட்டிபாளையம்
- பவானிசாகர்
- பர்கூர்
- ஊத்தங்கரை
- பர்கூர்
- கிருஷ்ணகிரி
- வேப்பனப்பள்ளி
- ஓசூர்
- தளி
- பாலக்கோடு
- பென்னாகரம்
- தர்மபுரி
- பாப்பிரெட்டிபட்டி
- அரூர்
- கங்கவள்ளி
- ஆத்தூர்
- ஏற்காடு
- ஓமலூர்
- மேட்டூர்
- எடப்பாடி
- சங்ககிரி
- சேலம் மேற்கு
- சேலம் வடக்கு
- சேலம் தெற்கு
- வீரபாண்டி  
என தமிழகத்தின் 67 சட்டமன்ற தொகுதிகளை இந்த கொங்கு மண்டலம் உள்ளடக்கி உள்ளது. 2021 சட்டமன்ற தேர்தலில், கொங்கு மண்டலத்தில், 44/67 தொகுதிகளில் அதிமுக வெற்றிபெற்று, கொங்கு மண்டலத்தில் பெரும்பான்மை பெற்றுள்ளது.
# கொங்கு நாடு

## கொங்கு நாட்டின் நாடாளுமன்ற தொகுதிகள்

- கிருஷ்ணகிரி
- தருமபுரி
- சேலம்
- நாமக்கல்
- ஈரோடு
- திருப்பூர்
- நீலகிரி
- கோயம்புத்தூர்
- பொள்ளாச்சி
- திண்டுக்கல்
- கரூர்
என பதினோறு மக்களவை தொகுதிகளை இந்த கொங்கு மண்டலம் கொண்டுள்ளது.
# கொங்கு நாடு

## கொங்குநாட்டில் உள்ள மாவட்டங்கள்

கோவை, திருப்பூர், ஈரோடு, நாமக்கல், சேலம், தருமபுரி, நீலகிரி, கரூர், கிருஷ்ணகிரி, திண்டுக்கல் (நிலக்கோட்டை, நத்தம் தவிர) ஆகிய மாவட்டங்களும் திருச்சி (துறையூர், தொட்டியம், முசிறி), திருப்பத்தூர், கள்ளக்குறிச்சி, திருவண்ணாமலை, பெரம்பலூர், பாலக்காடு ஆகிய மாவட்டங்களில் சில எல்லை பகுதிகள் கொங்கு நாட்டிற்கு உட்பட்டதாகும்.
# கொங்கு நாடு

## கொங்கு மண்டல ஆறுகள்

1. ஆன்பொருநை (ஆம்ராந்து, ஆம்பிராநதி, அமராவதி),
1. காஞ்சி (நொய்யல்),
1. வானி (வவ்வானி, பவானி),
1. பொன்னி (காவிரி ஆறு),
1. சண்முகநதி
1. குடவனாறு (கொடவனாறு),
1. நன்காஞ்சி (நங்காஞ்சி, நஞ்சங்கையாறு),
1. மணிமுத்தாறு (திருமணிமுத்தாறு)
1. மீன்கொல்லிநதி
1. சரபங்காநதி
1. உப்பாறு
1. பாலாறு
1. கௌசிகா நதி
1. ஆழியாறு
# கொங்கு நாடு

## தனி மாநிலத்துக்கான கோரிக்கை

தமிழ்நாட்டின் மேற்கு மாவட்டங்களின் பகுதிகளை உள்ளடக்கிய கொங்குநாடு என்ற தனி மாநிலத்தை உருவாக்க
சிலர் கோரிக்கைகளை எழுப்பினர். தமிழ்நாட்டின் பொருளாதாரத்தில் மிகப்பெரும் பங்களிப்பை அளித்துவந்த போதிலும், இந்தப் பகுதியை ஒன்றிய, மாநில அரசுகள் தொடர்ந்து புறக்கணித்து வருவதாக சில சாதி அமைப்புகள் குற்றம் சாட்டின. இப்பிரதேசத்தில் கொங்குநாடு மக்கள் கட்சி, கொங்குநாடு மக்கள் தேசிய கட்சி, கொங்குநாடு முன்னேற்றக் கழகம், கொங்கு வெள்ளாள கவுண்டர்கள் பேரவை, தமிழ்நாடு கொங்கு இளைஞர் பேரவை, கொங்குதேச மக்கள் கட்சி போன்ற அரசியல் கட்சிகள் பிரந்திய அளவில் இயங்கி வருகின்றன. பிறகு, இந்த கோரிக்கை 2021-இல் பாஜகவால் வலியுறுத்தப்பட்டது.
# கொங்கு நாடு

## எல்லைகள் குறித்த கருத்து மாறுபாடுகள்

தமிழகத்தின் மேற்கு மாவட்டங்கள் அனைத்தையும் கொங்கு மாவட்டங்கள் என்ற பொதுப் பெயரில் அழைப்பதில் மாற்றுக் கருத்துகள் உள்ளன. கொங்கு நாட்டின் எல்லைப் பகுதிக்குள் மழநாட்டின் பகுதிகளையும் இணைத்து கூறப்பட்டு வருவது குறிப்பிடத்தக்கது. திருச்சிராப்பள்ளிக்கு மேல்பால் காவிரியாற்றுக்கு வடபுறத்திலுள்ள பண்டைய எருமைநாடு வரை (தற்போதைய மைசூர்) தற்கால நாமக்கல், சேலம், தருமபுரி, கிருஷ்ணகிரி, பெரம்பலூர், அரியலூர், திருவண்ணாமலை மாவட்டத்தின் மேற்குப் பகுதி, திருச்சி மாவட்டத்தின் சில பகுதிகள் மற்றும் கரூர் மாவட்டத்தின் சில பகுதிகளை உள்ளடக்கியது மழநாடு ஆகும். மழநாடு மேல்மழநாடு (மேற்கு மழநாடு), கீழ்மழநாடு (கிழக்கு மழநாடு) என இரு பெரும் பிரிவுகளாகப் பிரிக்கப்பட்டிருந்தது. கீழ்மழநாடு ஒரு காலத்தில் கொல்லி மழவனாலும் அவரது மரபினராலும் ஆளப்பட்டது. கீழ்மழநாடு அதன் நீர் வளத்திற்காக நன்கு அறியப்பட்டதாக ஒரு தமிழ்க் கவிதையில் குறிப்பிடப்பட்டுள்ளது. சங்ககால மன்னர்களான அதியமான், வல்வில் ஓரி, கொல்லி மழவன் ஆகியோர் மழவர் குல மன்னர்களாக இலக்கியங்களால் போற்றப்படுகின்றனர். அரியலூர் ஜமீன் சமஸ்தானத்தை பொ.ஊ. 14-ஆம் நூற்றாண்டில் ஆண்ட ஒப்பில்லா மழவராயர், திருவக்கரை வல்லவ நாட்டை பொ.ஊ. 17-ஆம் நூற்றாண்டில் ஆண்ட மழவராய பண்டாரத்தார் போன்றோர் மழநாட்டின் ஆட்சியாளர்களாவர்.
# கொங்கு நாடு

## மொழி

கொங்கு மண்டலத்தில் தமிழ் மொழி பேசப்படுகிறது. கொங்குத் தமிழ் (கொங்கலம் அல்லது கொங்கப் பேச்சு) என்பது கொங்கு நாட்டில் பேசப்படும் ஒரு வட்டார வழக்கு மொழியாகும். மாநில எல்லைப் பகுதிகளில், மக்கள் மலையாளம் மற்றும் கன்னடத்தையும் மிகக் குறைந்த அளவில் பேசுகிறார்கள். நீலகிரி மாவட்டத்தின் பழங்குடி மக்களால் படுக மொழி, தோடா மொழி, இருளா மொழி, கோட்டா மொழி போன்ற பழங்குடி மொழிகளும் பேசப்படுகின்றன.
# கொங்கு நாடு

## கொங்கு நகரங்களும் அடைப்பெயர்களும்

1. கோயம்புத்தூர் - தென்னிந்தியாவின் மான்செஸ்டர்
1. சேலம் - மாம்பழ நகரம் & இரும்பு நகரம்
1. திருப்பூர் - பனியன் நகரம்
1. ஈரோடு - மஞ்சள் நகரம்
1. நாமக்கல் - முட்டை நகரம்
1. நீலகிரி - தேயிலை நகரம்
1. வால்பாறை - மலைகளின் இளவரசி
1. கொடைக்கானல் - மலைகளின் இராணி
1. திண்டுக்கல் - பூட்டு நகரம்
1. காங்கேயம் - காளையின் நகரம் & அரிசி மற்றும் எண்ணெய் நகரம் (rice and oil city)
# கொங்கு நாடு

## பொருளாதாரம்

கொங்கு நாட்டில் பல தொழிற்சாலை நிறுவனங்கள் நிறைந்து காணப்படுகிறது. வேளாண்மை மற்றும் ஜவுளித் தொழில்கள் இப்பகுதியின் பொருளாதாரத்திற்கு முக்கியப் பங்களிக்கின்றது. இங்கு பருத்தி ஆடைகள், பின்னலாடை, உள்ளாடைகள் மற்றும் பால், கோழி, மஞ்சள், கரும்பு, அரிசி, வெள்ளை பட்டு, தேங்காய், வாழைப்பழங்கள் போன்ற விவசாய பொருட்களும் மற்றும் காகிதம், வாகன உதிரி பாகங்கள், நீர் விசையியக்கக் குழாய்கள், அரவை இயந்திரம், நகைகள், அலுமினியம்<nowiki/>ஆகிய பொருட்கள் தயாரிப்பதில் கொங்கு நாடு முக்கியப் பங்கு வகிக்கிறது. இங்கு தகவல் தொழில்நுட்ப சேவை நிறுவனங்கள் நிறைந்து காணப்படுகிறது. திருப்பூருடன், கோயம்புத்தூர் "தென்னிந்தியாவின் மான்செஸ்டர்" என்று அழைக்கப்படுகிறது. திருப்பூர் பின்னலாடை மற்றும் ஆயத்த ஆடை தொழிலில் மிகவும் சிறந்து விளங்குகிறது. தமிழகத்தில் ஏழாவது பெரிய நகரமான திருப்பூர் வேகமாக வளர்ச்சியடைந்து வரும் ஒரு தொழில் நகரமாகும். திண்டுக்கல் மாவட்டம் தமிழ்நாட்டில் காய்கறி உற்பத்தி செய்யும் மிகப்பெரிய மாவட்டமாகும். திண்டுக்கல் மாவட்டத்தில் உள்ள ஒட்டன்சத்திரம் காய்கறி சந்தை தமிழ்நாட்டில் உள்ள மிகப்பெரிய காய்கறி சந்தைகளில் ஒன்றாகும். ஈரோடு மாவட்டத்தில் மஞ்சள் அதிகளவில் பயிரிடப்பட்டு, ஏற்றுமதி செய்யப்படுகிறது. தேங்காய் கொப்பரை, தேங்காய் எண்ணெய் உற்பத்தியில் காங்கேயம் இந்தியாவில் முன்னணியில் உள்ளது. சேலம் மற்றும் நாமக்கல் மாவட்டத்தில் மரவல்லிக்கிழங்கு அதிகளவில் பயிரிடப்படுகிறது. சேலம், தருமபுரி மற்றும் கிருஷ்ணகிரி மாவட்டங்களில் மாம்பழம் அதிகளவில் விளைகிறது.
# கொங்கு நாடு

## சுற்றுலாத் தலங்கள்

நீலகிரி, கொடைக்கானல், ஏற்காடு, கொல்லிமலை, ஒகேனக்கல், சத்தியமங்கலம், ஆனை மலை மற்றும் வால்பாறை ஆகிய பகுதிகள் சுற்றுலாத் தலங்களாகும்.
# கொங்கு நாடு

## கோவில்கள்

பழனி, பண்ணாரி மாரியம்மன் கோயில், பவானி சங்கமேசுவரர் கோயில், திருச்செங்கோடு அர்த்தநாரீசுவரர் கோயில், கொடுமுடி, நாமக்கல் ஆஞ்சநேயர் கோயில், சிவன்மலை மற்றும் மருதமலை ஆகிய கோவில்கள் கொங்கு நாட்டில் உள்ள முக்கிய கோவில்களாகும். சென்னிமலை முருகன் கோவில், ஊத்துக்குளி கதித்தமலை வெற்றி வேலாயுத சாமி திருக்கோயில், வெள்ளோடு ராசா கோவில், பேரூர் பட்டீஸ்வரர் திருக்கோவில், பேரூர் பட்டி விநாயகர் கோவில், கோவை தண்டு மாரியம்மன் கோவில், கோவை கோனியம்மன் கோவில், காரமடை அரங்கநாதர் திருக்கோவில் ஆகியவை குறிப்பிடத்தகுந்த கோவில்கள் ஆகும். *கொங்கு நாட்டில் குன்று தோறும் குமரன்* என்ற பழமொழிக்கு ஏற்ப கொங்கு நாடு முருகன் சன்னதிகளைக் கொண்ட பல சைவக் கோயில்களைப் பெற்றுள்ளது.
# கொங்கு நாடு

## மேலும் பார்க்க

- கொங்கு வேளாளர், கொங்கு நாட்டில் வசிக்கும் பூர்வகுடி சமுதாயம்
- கொங்குத் தமிழ், கொங்கு நாட்டில் பேசப்படும் வட்டார வழக்கு மொழி
# இலங்கை தொலைபேசிக் குறியீடுகள்

| இலங்கை | 0094 அல்லது +94 |
| --- | --- |
| கொழும்பு | 011 |
| அம்பாறை | 063 |
| கல்முனை | 067 |
| அனுராதபுரம் | 025 |
| அவிசாவளை | 036 |
| பதுளை | 055 |
| பண்டாரவெல | 057 |
| சிலாபம் | 032 |
| காலி | 09 |
| கம்பஹா | 033 |
| அம்பாந்தோட்டை | 047 |
| ஹட்டன் | 051 |
| யாழ்ப்பாணம் கிளிநொச்சி, முல்லைத்தீவு | 021 |
| களுத்துறை | 034 |
| கண்டி | 08 |
| கேகாலை | 035 |
| குருணாகல் | 037 |
| மன்னார் | 023 |
| மாத்தளை | 066 |
| மாத்தறை | 041 |
| மட்டக்களப்பு | 065 |
| நீர்கொழும்பு | 031 |
| நுவரெலியா | 052 |
| பொலன்நறுவ | 027 |
| இரத்தினபுரி | 045 |
| திருகோணமலை | 026 மற்றும் 060226 |
| வவுனியா | 024 மற்றும் 060224 |
# பள்ளர்

**பள்ளர்** எனப்படுவோர் தென்னிந்தியாவில், தென் தமிழகத்தில் வாழுகின்ற ஒரு பட்டியல் சமூகத்தினர் ஆவர். இவர்கள் கருநாடகம், கேரளா மற்றும் இலங்கை ஆகிய பகுதிகளிலும் வசிக்கின்றனர்.  
தமிழகத்தில் பள்ளர், வாய்காரர், காலாடி, மூப்பன், குடும்பன், பண்ணாடி, வாதிரியான்,தேவேந்திரக் குலத்தான் எனும் வேறு சில பெயர்களிலும் அழைக்கப்படுகின்றனர். இவர்களை பல்வேறு வரலாற்று இலக்கியங்களும் செப்பேடுகளும் பள்ளர், மள்ளர் மற்றும் தேவேந்திரர் என்கின்றது. எனவே இவர்கள் தேவேந்திர குல வேளாளர் எனும் பெயரால் அழைக்கப்படுகின்றார்கள். பள்ளர் இனத்தினர் தமிழ்நாடு சாதிகளின் அனைத்து பட்டியலிலும் உள்ளனர். கீழுள்ள ஏழு பள்ளர் உட்பிரிவுகளையும் சேர்த்து தேவேந்திரகுல வேளாளர் என தமிழ்நாடு சாதிகள் பட்டியலில் பெயரை மாற்ற தமிழ்நாடு அரசு சட்டமன்றத்தில் 14 பிப்ரவரி 2021 அன்று சட்டத் திருத்தத்தை நிறைவேற்றியுள்ளது.  
1. தேவேந்திர குலத்தார், பட்டியல் சாதிகள் (எண் 17)
1. குடும்பன், பட்டியல் சாதிகள் (எண் 35)
1. பள்ளர், பட்டியல் சாதிகள் (எண் 49)
1. பண்ணாடி, பட்டியல் சாதிகள் (எண் 54)
1. மூப்பன், பிற்படுத்தப்பட்டோர் (எண் 72)
1. காலாடி, பிற்படுத்தப்பட்டோர் (எண் 35)
1. காலாடி, சீர்மரபினர் (எண் 28)
1. வாதிரியான், பட்டியல் சாதிகள் (எண் 72)  
இதற்கிடையே பள்ளர்களின் வரலாற்றுப் பெயராக கல்வெட்டுகளும், இலக்கியங்களும் குறிக்கும் நீர்க்கட்டி, நீர்க்காணிக்கர் ஓடும்பிள்ளை, அக்கசாலை போன்ற பெயர்களும் உள்ளன. இந்திய அரசின் அமைச்சரவையிலும், தமிழ்நாடு அரசின் அமைச்சரவையிலும் பலர் அமைச்சர்களாகப் பொறுப்பேற்று சிறப்பாகப் பணியாற்றி இருக்கின்றனர்.
# பள்ளர்

## பள்ளர் என்பதன் பொருள்

பண்டைய விசயநகர பேரரசின் நாயக்க மன்னர்கள் காலத்தில் இயற்றப்பட்ட பள்ளு இலக்கியங்கள் பள்ளர்களின் வாழ்வியல் பற்றி விளக்குகிறது.
சுமார் 400 பள்ளு இலக்கியங்கள், பள்ளர் குலம் பற்றி எழுதப்பட்டுள்ளன. பிற்கால பள்ளு சிற்றிலக்கியங்கள் பள்ளர் பற்றியும் அவர்களின் வேளாண் குடிபற்றியும் பல்வேறு செய்திகளைக்கொண்டுள்ளன. இவ்விலக்கியங்களில் பள்ளர், தேவேந்திரன், குடும்பன், காலாடி, பண்ணாடி என பல பெயர்களில் பள்ளர்கள் அழைக்கப்படுகின்றனர். மேலும் பள்ளர்கள் இன்றுவரையிலும் பள்ளர், தேவேந்திரன், குடும்பன், காலாடி எனும் பெயர்களில் வாழ்ந்து வருகின்றனர்.
# பள்ளர்

## பள்ளர் என்பதன் பொருள்

### நெல் முதலிய வித்துக்களை கண்டுபிடித்தல்

திருநெல்வேலி மாவட்டம் சங்கரநாயினார் கோவில் கோபுர வாசல் உள்புறம் கீழ்பக்கம் உள்ள கல்வெட்டு  
நெல், கரும்பு, வாழை, பனை முதலிய வித்துக்களையும் நீர்ப் பாசனத் தொழில் நுட்பத்தையும் முதன் முதலில் துவாபர யுகத்தில் கண்டுபிடித்த தெய்வேந்திரக் குடும்பன் பற்றிய செய்தியை மேலே காட்டப்பட்ட கல்வெட்டு கூறுகிறது.
# பள்ளர்

## பள்ளர் பற்றிய குறிப்புகள்

பள்ளர் காலாடி, ஆற்றுக்காலாட்டியர் எனப்பட்டனர். உழவுத் தொழிற் தலையாகிய தொழிலாகவாகவும் உழவர்கள் தலை மக்களாகவும் போற்றப்பட்டனர். உழவர், வீரர் என்ற மூன்று சொற்களுக்கும் பொருள்படுவதாக பள்ளர் என்ற சொல் பயன்படுத்தப்படுகிறது. இவ்விருவரும் பள்ளர் குலத்தினராதலால் பள்ளர் என்பதற்கு இலக்கணமாக  
பள்ளர் – தேவேந்திர குல வேளாளர் வளமை – நெல் வேளாண்மைக்கு இன்றியமையாத நீரை இம்மக்கள் வேண்ட அவர்களின் இறைவனும் மாரிக் கடவுளுமான தேவேந்திரர் கோடை காலத்திலும் கொடுப்பார் என்கிறார் பெரிய புராண ஆசிரியர் சேக்கிழார் பெருமான்.  
இவர் விளைத்துக் குவித்த வானளாவிய நெற்குன்றுகள் மருத நிலத்தைக் மலைகளடர்ந்த குறிஞ்சி நிலமாகக் காட்டியது என்கிறார் இன்னொரு பாடலில்.  
என்னும் கம்பர் தமது இராமாயணத்தில் இவர்கள் போர்க்களத்தில் பகைவர்களின் தலைகளை வெட்டி வீழ்த்தியதை உழவு, தொளி கலக்குதல், நாற்று முடிகளைப் பரவுதல் முதலிய நிகழ்வுகளோடு ஒப்பிட்டு கூறுவார்.  
வானரர் களம் – காண் படலம், செய்யுள் 25. பழனிச் செப்புப்பட்டயம் கி.பி. 1528 (பள்ளர் மலர் அத்தோபர் 1998 பக. 20 – 21). கி.பி. 1528ஆம் ஆண்டு கிருட்டிணதேவராயர் காலத்திய செப்பேடான இது தற்சமயம் மதுரை அருங்காட்சியகத்தில் இருந்து திருட்டு போய்விட்டதாக கூறப்படுகிறது.
# பள்ளர்

## பள்ளர் பற்றிய குறிப்புகள்

### தெய்வேந்திரர் வரலாறு

**தெய்வேந்திரன் அன்னம் படைத்தல்** :  
**தெய்வேந்திரன் விருதுகள்** :  
சங்க காலம் தொட்டு சென்ற நூற்றாண்டு வரை இயற்றப்பட்ட தமிழ் இலக்கியங்களில் இவர்களைப்பற்றிய குறிப்புகள் உள்ளன. நாட்டு வளம் என்னும் படலம் நெல் நாகரிகத்தின் மேன்மையையும் அம்மக்களின் சிறப்பையும் கூறும். ஏர் மங்கலம், வான் மங்கலம், வாள் (கலப்பையில் உள்ள கொழுவு) மங்கலம் உழத்திப்பாட்டு முதலியன அரசர்களுக்கு இணையாக இம்மக்களின் சிறப்பை உயர்த்திப் பாடும்.
# பள்ளர்

## பள்ளு இலக்கியம்

பள்ளர் என்ற பெயர் தமிழ் இலக்கியத்தில் முதன்முதலில் பள்ளு இலக்கியத்தில் தான் வருகின்றது. தமிழில் தோன்றிய முதல் பள்ளு நூல் முக்கூடற் பள்ளு. பள்ளு இலக்கியம் சிற்றிலக்கிய வகையை சேர்ந்தது, சிற்றிலக்கிய வகையில் மிகுதியான நூல்களை கொண்டது. இது பண்டைய விஜயநகர பேரரசின் நாயக்க மன்னர்கள் ஆட்சி காலத்தில் தோன்றியது. இந்த பள்ளு நூல்கள் பள்ளர்களின் வாழ்க்கை முறையை விளக்குகிறது..  
இவ்வாறு பல பள்ளு நூல்கள் இவர்களை மள்ளர் என்று கூறுகின்றன.
# பள்ளர்

## இதனையும் காண்க

- தேவேந்திரகுல வேளாளர்
# விக்கிப்பீடியா:ஆண்டு நிறைவுகள்/மார்ச்சு 12

**மார்ச் 12**:
- 1622 &ndash; இயேசு சபை நிறுவனர்கள் லொயோலா இஞ்ஞாசி, பிரான்சிஸ் சவேரியார் ஆகியோருக்கு கத்தோலிக்க திருச்சபை புனிதர்களாக அறிவித்தது.
- 1894 &ndash; முதற் தடவையாக கொக்கா-கோலா மென்பானம் கண்ணாடிப் புட்டியில் அடைக்கப்பட்டு விற்பனைக்கு வந்தது.
- 1918 &ndash; 215 ஆண்டுகளாக உருசியாவின் தலைநகராக இருந்த சென் பீட்டர்ஸ்பேர்க் தலைநகர் அந்தஸ்து மாற்றப்பட்டு மாஸ்கோ தலைநகராக்கப்பட்டது.
- 1928 &ndash; கலிபோர்னியாவில் சென் பிரான்சிசு அணைக்கட்டு உடைந்ததில் 431 பேர் உயிரிழந்தனர்.
- 1930 &ndash; மகாத்மா காந்தி பிரித்தானிய ஆட்சியாளரின் உப்பு ஆதிக்கத்துக்கு எதிராக 200 மைல் நீள **தண்டி யாத்திரையை** (படம்) ஆரம்பித்தார்.
- 1940 &ndash; பனிக்காலப் போர்: பின்லாந்து மாஸ்கோவுடன் அமைதி உடன்பாட்டிற்கு வந்தது. கரேலியாப் பகுதி முழுவதும் சோவியத் ஒன்றியம் பெற்றுக் கொண்டது. பின்லாந்துப் படைகளும் மீதமிருந்த மக்களும் உடனடியாக வெளியேறினர்.
- 1993 &ndash; மும்பையில் இடம்பெற்ற தொடர் குண்டுவெடிப்புகளில் 300 பேர் கொல்லப்பட்டனர்.
**மா. இராசமாணிக்கனார்** (பி.&nbsp;1907) **சுந்தரிபாய்** (இ.&nbsp;2006) **ஓமக்குச்சி நரசிம்மன்** (இ.&nbsp;2009)
# விக்கிப்பீடியா:ஆண்டு நிறைவுகள்/மார்ச்சு 13

**மார்ச் 13**:
- 1640 &ndash; இலங்கையில் காலிக் கோட்டை ஒல்லாந்தரால் கைப்பற்றப்பட்டது. கோசுட்டர் இலங்கையின் இடச்சு ஆளுநராக நியமிக்கப்பட்டார்.
- 1781 &ndash; செருமானிய வானியலாளர் வில்லியம் எர்செல் யுரேனசு கோளைக் கண்டுபிடித்தார்.
- 1881 &ndash; உருசியப் பேரசர் **இரண்டாம் அலெக்சாந்தர்** (படம்) அவரது அரண்மனைக்கு அருகே நடந்த குண்டுத் தாக்குதலில் கொலை செய்யப்பட்டார்.
- 1908 &ndash; நெல்லைக்கு வந்த வ.உ.சி, சுப்பிரமணிய சிவா ஆகியோர் கைது செய்யப்பட்டதை அடுத்து திருநெல்வேலியில் எழுச்சி ஏற்பட்டது. நால்வர் கொல்லப்பட்டனர்.
- 1940 &ndash; இந்திய விடுதலைப் போராட்ட வீரர் உதம் சிங் லண்டனில் இடம்பெற்ற பொதுக்கூட்டத்தில் வைத்து பஞ்சாபின் முன்னாள் துணைநிலை ஆளுநர் மைக்கேல் ஒ'டுவையர் என்பவரை சுட்டுக் கொன்றார்.
- 1988 &ndash; உலகின் மிக நீளமான கடலடி சுரங்கம், செய்க்கான் சுரங்கம், சப்பானில் கட்டி முடிக்கப்பட்டது.
**கா. நமச்சிவாய முதலியார்** (இ.&nbsp;1936) **ம. வே. மகாலிங்கசிவம்** (இ.&nbsp;1941) **சி. கணபதிப்பிள்ளை** (இ.&nbsp;1986)
# விக்கிப்பீடியா:ஆண்டு நிறைவுகள்/மார்ச்சு 14

**மார்ச் 14**: பை நாள்
- 1674 &ndash; மூன்றாவது ஆங்கிலேய-இடச்சுப் போர்: டச்சுக் கிழக்கிந்தியக் கம்பனியின் *வாப்பென் வான் உரொட்டர்டாம்* என்ற கப்பல் கைப்பற்றப்பட்டது. 300 டச்சுக் கடற்படையினர் கொல்லப்பட்டனர்.
- 1794 &ndash; அமெரிக்கர் எலி விட்னி பஞ்சைத் தூய்மைப்படுத்தி அதன் விதையில் இருந்து பிரித்தெடுக்கும் பருத்தி அரவை ஆலைக்கான காப்புரிமத்தைப் பெற்றார்.
- 1898 &ndash; மருத்துவர் வில்லியம் கேப்ரியல் ரொக்வூட் இலங்கை சட்டவாக்கப் பேரவைக்கு தமிழ்ப் பிரதிநிதியாகத் தெரிவு செய்யப்பட்டார்.
- 1931 &ndash; இந்தியாவின் முதலாவது பேசும் படம் ***ஆலம் ஆரா*** (படம்) வெளியிடப்பட்டது.
- 1942 &ndash; அமெரிக்காவில் முதல் தடவையாக சிகிச்சை ஒன்றில் பென்சிலின் வெற்றிகரமாக பயன்படுத்தப்பட்டது.
- 1980 &ndash; போலந்தில் வானூர்தி ஒன்று வார்சாவாக்கு அருகில் வீழ்ந்ததில், 14 அமெரிக்க குத்துச்சண்டை வீரர்கள் உட்பட 87 பேர் உயிரிழந்தனர்.
**கே. வி. மகாதேவன்** (பி.&nbsp;1918) **வசந்தா வைத்தியநாதன்** (இ.&nbsp;2018)
# சுவாமி விபுலானந்த அழகியல் கற்கைகள் நிறுவகம்

**சுவாமி விபுலானந்த அழகியல் கற்கைகள் நிறுவகம்** (*Swami Vipulananda Institute of Aesthetic Studies*) இலங்கையில் மட்டக்களப்பு நொச்சிமுனை பகுதியில் அமைந்துள்ள இந்நிறுவகம் 1981 ஆம் ஆண்டு நிறுவப்பட்டது. சுவாமி விபுலாநந்தரின் நினைவாக இப்பெயர் வழங்கப்பட்டது. 2001 ஆம் ஆண்டில் இக்கல்லூரி கிழக்கிலங்கைப் பல்கலைக்கழகத்தின் ஓர் வளாகமாக்கப்பட்டது. இது முன்னர் **சுவாமி விபுலானந்த இசை நடனக் கல்லூரி** என்ற பெயரால் அழைக்கப்பட்டது.
# சுவாமி விபுலானந்த அழகியல் கற்கைகள் நிறுவகம்

## வரலாறு

1981 ஆம் ஆண்டு மார்ச் 25 இல் கட்டிடத்திற்கன ஆரம்பப்பணிகள் அமைச்சர் செ. இராசதுரையினால் கல்லடி உப்போடையில் உள்ள இராமகிருஷ்ண மிஷன் மண்டபத்தில் தமிழக இசை விற்பன்னர்கள் ஆகிய சீர்காழி கோவிந்தராஜன் மற்றும் பலரது கலைநிகழ்வுகளுடன் ஆரம்பித்து வைக்கப்பட்டது. அதே ஆண்டு மே 29 ஆம் நாள் இராமகிருஷ்ண மிஷன் சுவாமிகள் ஜீவனானந்தாஜி மஹராஜ் அவர்களால் ஆரம்பித்து வைக்கப்பட்டது. இலங்கை இந்து சமயகலாசார அலுவல்கள் திணைக்களம் இதை நன்கு பராமரித்து வந்தாலும் கல்வித்திணைக்களம் தகுந்த வேதனம் வழங்காமையால் இப்பாடநெறியைப் பட்டதாரிப் பாடநெறியாக்கவேண்டும் என்று பலரும் வேண்டுகோள் விடுத்ததால் 2001 ஆம் ஆண்டில் கிழக்கிலங்கைப் பல்கலைக்கழகத்தின் ஓர் வளாகமாக்கப்பட்டது.
# சுவாமி விபுலானந்த அழகியல் கற்கைகள் நிறுவகம்

## பட்டநெறிகள்

இக்கல்லூரியில் சுமார் 200 மாணவர்கள் வரை இளமானிப்பட்ட கற்கை நெறியினைத் தொடர்ந்து வருகின்றனர். இசை, நடனம்-நாடக அரங்கியற்றுறை, கட்புலக்கலைத்துறை எனும் மூன்று துறைகளைக் கொண்ட கல்வி நிர்வாகக் கட்டமைப்புடன் இக்கல்லூரி இயங்கி வருகிறது. நுண்கலைத்துறைகளுள் முதன்மை பெறும் இசைத் துறையில் தற்போது வாய்ப்பாட்டு,வீணை, வயலின், மிருதங்கம் போன்ற பட்டப்பாடநெறிகள் கற்பிக்கப்படுகின்றன. சுமார் 200 மாணவர்கள் வரை (இசையினைப் பிரதான பாடமாகவும் துணைப்பாடமாகவும் கொண்ட), இசைப்பேராசிரியர் எஸ். இராமநாதன் அவர்களால் தயாரிக்கப்பட்ட பாடத்திட்டத்திற்கமைய விரிவுரையாளர்களால் செயன்முறை மற்றும் எழுத்துமுறை மூலம் இசை கற்பிக்கப்பட்டு வருகின்றது. வாய்ப்பாட்டிற்கு ஆறு(06) விரிவுரையாளர்களும் வீணைக் கற்கைநெறிக்கு இரு விரிவுரையாளர்களும் மிருதங்கப் பாடநெறிக்கு இரு விரிவுரையாளர்களும் வயலின் பாடநெறிக்கு மூன்று விரிவுரையாளர்களும் கற்பித்து வருகின்றனர்.
# பண்பாட்டுப் பொதுமை

**பண்பாட்டுப் பொதுமை** என்பது உலகில் உள்ள எல்லாப் பண்பாடுகளுக்கும் பொதுவாக இருக்கக்கூடிய, ஒரு கூறையோ ஒழுங்கமைப்பையோ (pattern) குணப்பாங்கையோ (trait) நிறுவனத்தையோ குறிக்கும். எடுத்துக்காட்டாக, திருமணம், மொழி, கலை முதலிய சமூக வழக்கங்கள், ஒரு குறிப்பிட்ட பண்பாட்டினரிடம் மட்டுமன்றி எல்லாப் பண்பாட்டினரிடமும் உள்ளன. இவை பண்பாட்டுப் பொதுமைகள் ஆகும். 250க்கும் மேற்பட்ட பண்பாடுகளைப் பற்றி ஆய்வு செய்த, ஜார்ஜ் பீட்டர் மர்டாக் என்பவர், ஏறத்தாழ இவ்வாறான 70 பொதுமைகளைப் பட்டியலிட்டுக் காட்டியுள்ளார். டொனால்டு பிரவுன் (Donald E Brown) என்பவர் கிட்டத்தட்ட 200 பொதுமைகளைத் தொகுத்துள்ளார்.  
பண்பாட்டுப் பொதுமைகள் காணப்படுகின்றன எனினும், அவற்றைத் பாகுபடுத்திப் பார்ப்பது சிக்கலானது என்று தான் எழுதிய *மனிதப் பொதுமைகள்* என்னும் நூலில் பிரவுண் குறிப்பிட்டுள்ளார். இத்தகைய பொதுமைகளை விளக்குவதற்கு ஒருங்கிணைந்த ஒரே கோட்பாடு இருப்பதற்கான வாய்ப்பு இல்லை என்பது அவரது கருத்து. ஆனாலும், இப் பொதுமைகளுக்கான ஒரே மூலத்தை, *மனித இயல்பில்* தான் காணமுடியும் என்றும், அம் மனித இயல்பின் அடிப்படை மனித மனம் தான் என்றும் அவர் கருதுகிறார்.  
இவ்வாறு பொதுமைகள் காணப்படுவதற்கு, மனிதனுடைய அடிப்படைத் தேவைகள் ஒன்றாக இருப்பதே காரணம் என்று சிலர் கருதுகிறார்கள். உணவு ஈட்டுதல், உறுப்பினர்களை நெறிப்படுத்தல், உறைவிடம் மூலம் பாதுகாப்பளித்தல், இனம் தொடர்ந்து இருப்பதற்காக இனப்பெருக்கம் செய்தல், குழந்தைகளுக்குப் பண்பாடு கற்பித்தல் என்பன எல்லாப் பண்பாட்டினருக்குமே அடிப்படைத் தேவைகளாக இருப்பதால், இவற்றின் மூலம் பண்பாட்டுப் பொதுமைகள் ஏற்படுகின்றன என்பது அவர்கள் கருத்து
# ஜார்ஜ் பீட்டர் மர்டாக்

**ஜார்ஜ் பீட்டர் மர்டாக்** (George Peter Murdock, மே 11, 1897 - மார்ச் 29, 1985) என்பவர், ஒரு குறிப்பிடத்தக்க மானிடவியலாளர் ஆவார். இவர், கனெடிகட்டிலுள்ள, மெரிடென் என்னும் இடத்தில் பிறந்தார். இவரது குடும்பத்தினர் அவ்விடத்திலேயே ஐந்து தலைமுறைகளாக வேளாண்மையில் ஈடுபட்டிருந்தனர். இவரது இளமைக்காலத்தில் பெருமளவு நேரத்தைப் பண்ணையில் வேலை செய்தே கழித்தார். இதன் மூலம், மரபுவழியானதும், இயந்திரமயம் ஆகாததுமான பல வேளாண்மை முறைகளைப் பற்றி அறிந்து கொண்டார். இவர் யேல் பல்கலைக் கழகத்தில் படித்து, அமெரிக்க வரலாற்றில் பட்டம் பெற்றார். பின்னர் ஹாவார்ட் சட்டக் கல்லூரியில் சேர்ந்தார். எனினும் இரண்டாவது ஆண்டில் கல்லூரியை விட்டு விலகி, நீண்டதொரு உலகப் பயணத்தை மேற்கொண்டார். இந்தப் பயணமும், மரபுவழிப் பண்பாடுகளில் இவருக்கிருந்த ஆர்வமும், இவரது ஆசிரியராயிருந்த ஏ. ஜி கெல்லர் என்பரிடமிருந்து கிடைத்த அகத் தூண்டுதலும் இவரை மானிடவியல் மீது ஆர்வம் கொள்ள வைத்தன. இதனால், யேல் பல்கலைக் கழகத்திலேயே மானிடவியலும் கற்றார். 1925 ஆம் ஆண்டில் முனைவர் பட்டம் பெற்று, அப் பல்கலைக் கழகத்திலேயே மானிடவியல் துறைக்குத் தலைவரானார்.
# படிமங்களின் நம்பிக்கைத் துரோகம் (ஓவியம்)

–1929)]]  
**படிமங்களின் நம்பிக்கைத் துரோகம்** என்பது, அடிமன வெளிப்பாட்டுவாத (Surrealist) ஓவியரான ரேனே மார்கிரிட் (René Magritte) என்பவரால் வரையப்பட்டது. இது, இவ்வோவியத்தில் எழுதப்பட்டுள்ள *இது சுங்கான் அல்ல* (Ceci n'est pas une pipe = this is not a pipe) என்னும் தொடருக்காகப் பெயர் பெற்றது. இது இப்பொழுது, லாஸ் ஏஞ்சலிசில் உள்ள கவுண்டி ஓவிய அருங்காட்சியகத்தில் உள்ளது.  
இந்த ஓவியத்தில், புகையிலைக் கடையின் விளம்பரத்தில் வருவதுபோல, ஒரு சுங்கான் வரையப்பட்டுள்ளது. இதற்குக் கீழே *இது சுங்கான் அல்ல* என்றும் எழுதப்பட்டுள்ளது. இது ஒரு முரண்பாடு போலத் தோன்றினாலும், இதுவே உண்மையாகும். இது சுங்கானின் ஒரு படிமம் மட்டுமே. மார்கிரிட் ஒருமுறை பின்வருமாறு கூறினார்:  
: *இதற்குள் புகையிலையை இடுங்கள் பார்ப்போம், இது ஒரு சுங்கான் என்று இதிலே எழுதியிருப்பேனானால் நான் பொய் சொன்னவனாவேன்*.  
பிரான்சிய இலக்கியத் திறனாய்வாளரும், தத்துவவியலாளருமான மைக்கேல் ஃபௌகல்ட் என்பார் இவ்வோவியம் மற்றும் அதனுடைய முரண்பாட்டைப் பற்றியும் *இது சுங்கான் அல்ல* (1973) என்னும் நூலில் எழுதியுள்ளார்.
# படிமம்:MagrittePipe.jpg

Magritte's "La Trahison des Images" ("The Treachery of Images") (1928-9) or "Ceci n'est pas une pipe".
Sometimes translated as "The Betrayal of Images" By René Magritte, 1898-1967. The work is now owned by and exhibited at LACMA.  
Image taken from a University of Alabama site, "**Approaches to Modernism**":
# படிமம்:MagrittePipe.jpg

### Fair use in The Treachery Of Images

Though this image is subject to copyright, its use is covered by the U.S. fair use laws because
1. It illustrates an educational article about the painting that this image represents.
1. The image is used as the primary means of visual identification of the article topic.
1. It is a low resolution image.
1. Its inclusion in the article adds significantly to the article because the painting and its historical significance are the object of discussion in the article.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in René Magritte

Though this image is subject to copyright, its use is covered by the U.S. fair use laws because
1. It illustrates an educational article about the artist who created the painting that is represented in this image.
1. It is a low resolution image.
1. Its inclusion in the article adds significantly to the article because it is one of the most famous works by the artist René Magritte.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in Surrealism

Though this image is subject to copyright, its use is covered by the U.S. fair use laws because
1. It illustrates an educational article about the surrealist art movement.
1. It is a low resolution image.
1. Its inclusion in the article adds significantly to the article because the artist who created this painting and this painting in particular have both made a significant contribution to the surrealist movement.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in Western painting

Though this image is subject to copyright, its use is covered by the U.S. fair use laws because
1. It illustrates an educational article about the history of western painting as an example of the surrealist movement.
1. It is a low resolution image.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in History of painting

Though this image is subject to copyright, its use is covered by the U.S. fair use laws because
1. It illustrates an educational article about the history of painting as an example of the surrealist movement.
1. It is a low resolution image.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in Self-reference

Though this image is subject to copyright, its use is covered by the U.S. fair use laws because
1. It illustrates an educational article about self-reference as a visual example of the concept.
1. It is a low resolution image.
1. Its inclusion in the article adds significantly to the article because it is a famous example from modern culture of the concept of self-reference.
1. It is not replaceable with an uncopyrighted or freely copyrighted image of comparable educational value.
# படிமம்:MagrittePipe.jpg

### Fair use in Map/territory relation

Though this image is subject to copyright, its use is covered by the U.S. fair use laws because
1. It illustrates an educational article about the map/territory relation as a visual example of the concept.
1. It is a low resolution image.
1. Its inclusion in the article adds significantly to the article because it is a famous example from modern culture of the concept of the map/territory relation.
1. It is not replaceable with an uncopyrighted or freely copyrighted image of comparable educational value.  
en:File:MagrittePipe.jpg
ru:Файл:MagrittePipe.jpg
# வளைவுந்தம்

## வரையறை

ஓர் அச்சுப்புள்ளியை நடுவாகக் கொண்டு சுழலும் ஒரு பொருளின் வளைவுந்தத்தை L என்று கொள்வோம். நடுப்புள்ளியில் இருந்து பொருள் விலகி இருக்கும் தொலைவை விலகுத்தொலைவு நெறியம் ("திசையன்") (vector) r எனக் கொள்வோம். பொருளின் திணிவு (பொருண்மை) m எனக் கொள்வோம். இயங்கும் பாதையில் ஒவ்வொரு புள்ளியிலிருந்தும் அப்பொருளின் நேர் விரைவு v எனக்கொள்வோம். பொருளின் நேர்திசை உந்தம் p (= mv) எனக் கொண்டால், வளைவுந்தம் L என்பதைக் கீழ்காணுமாறு கணிதக் குறியீடுகள் வழி விளக்கப்படும். பெருக்கல் குறியானது குறுக்கு நெறியப் பெருக்கலைக் குறிக்கும் (நெறியம் = திசையன்). எனவே L இன் திசையானது r, p ஆகிய இரண்டு நெறியங்களும் இருக்கும் தளத்திற்குச் செங்குத்தான திசையில் இருக்கும்.  
:<math>\mathbf{L}=\mathbf{r}\times\mathbf{p}</math>  
:<math>\mathbf{L}</math> என்பது பொருளின் வளைவுந்தம்.
:<math>\mathbf{r}</math> என்பது பொருளானது நடுப்புள்ளியில் இருந்து விலகி உள்ள தொலைவு. இது ஒரு விலகு தொலைவு நெறியம் (vector).
:<math>\mathbf{p}</math> என்பது பொருளின் நேர்திசை உந்தம்.
:<math>\times\,</math> என்பது குறுக்குப் பெருக்கு அல்லது புறப் பெருக்கு என்னும் நெறியப் பெருக்கு.  
வளைவுந்தத்தின் SI அலகு நியூட்டன்.மீட்டர்.நொடி (N•m•s); அல்லது கிலோ.கி. மீ<sup>2</sup>/நொ (kg.m<sup>2</sup>s<sup>−1</sup>)
வளைவுந்தத்தின் பரும அளவானது திணிவு (m), நடு விலகுதொலைவின் இருமடி (r<sup>2</sup>), வளைந்தோட்ட விரைவு (v) ஆகியவற்றின் பெருக்குத்தொகை (mvr<sup>2</sup>) ஆகும்.  
உதாரணமாக கட்டை மாட்டு வண்டியில் சக்கரங்கள் பொருத்திவிட்டு அச்சாணி பொருத்துவது கோண உந்தத்தினால் சக்கரம் கழன்று விடாமல் இருப்பதற்காகவே.
# அடிமன வெளிப்பாட்டியம்

*Indefinite Divisibility* 1942]]
**அடிமன வெளிப்பாட்டியம்** (*Surrealism*) என்பது, ஒரு பண்பாட்டு, சமூக மற்றும் இலக்கிய இயக்கம் ஆகும். இது இருபதாம் நூற்றாண்டின் முற்பகுதியில் மேலோங்கியிருந்தது. மனித மனத்தை விடுதலை செய்வதன்மூலம், தனிமனிதனையும், சமூகத்தையும் விடுதலை செய்யலாம் என்று இதன் சார்பாளர்கள் நம்பினர். இதை மனிதனது அடிமனத்தின் கற்பனா சக்தியைச் செயற்படுத்துவதன் மூலம் அடைய முடியும் என்று *அடிமன வெளிப்பாட்டுவாதம்* வலியுறுத்தியது. இயல்புநிலையிலும் மெய்மையான இந்த நிலை, தனிமனித, பண்பாட்டு மற்றும் சமூகப் புரட்சியையும், கட்டற்ற வாழ்க்கையையும், கவிதை, இலக்கியம் ஆகியவற்றையும் ஏற்படுத்தும் என்றும் இக் கொள்கையினர் நம்பினர். இந்தக் கருத்துருவை முதன் முதலில் முன்வைத்த அண்ட்ரே பிரெட்டன் (*André Breton*) என்பவர், இவ்வாறாக வெளிப்படுத்தப்பட்ட உண்மை அழகியல் சார்ந்தது என்றார். அடிமன வெளிப்பாடு என்ற இந்தக் கருத்துருவைப் பல்வேறு குழுக்களைச் சேர்ந்தவர்களும் பயன் படுத்தியபோது இது அடிமன வெளிப்பாட்டுவாத இயக்கம் எனப்பட்டது.
# வார்ப்புரு:கலை இயக்கங்கள்

| <>'''மேற்கத்தைய
கலை இயக்கங்கள்'''</> |  |
| --- | --- |
| <>அடிமன வெளிப்பாட்டியம்</> |  |
| <>உணர்வுப்பதிவுவாதம்</> |  |
| <>கட்டமைப்புவாதம்</> |  |
| <>கியூபிசம்</> |  |
| <>மறுமலர்ச்சி</> |  |
| <>[[]]</> |  |
| <>[[]]</> |  |
| <>[[]]</> |  |
| <>[[]]</> |  |
| <>[[]]</> |  |
| <>[[]]</> |  |
| <>[ தொகு]</> | } |
# விக்கிப்பீடியா:முதற்பக்கக் கட்டுரைகள்/மார்ச் 12, 2007

**தேநீர்** உலகில் உள்ள பல்வேறு நாடுகளில் விரும்பி அருந்தப்படும் ஒரு பானம். தேயிலைச் செடியிலுள்ள இலைகள், தளிர்கள் மற்றும் மொட்டுக்களில் இருந்து தேநீர் தயாரிக்கப்படுகிறது. தேயிலைகளை பெரும்பாலான மக்கள் சூடான நீரில் வடித்துப் பின் அவரவர் விருப்பத்திற்கிணங்க பால் மற்றும் சர்க்கரையைக் (இலங்கைத் தமிழ்: சீனி) கலந்தோ எதையும் கலக்காமலோ அருந்துகின்றனர். சிலர் தேநீரைக் குளிர்வித்தும் அருந்துகின்றனர்.  
---  
**பேராசிரியர் சி. ஜே. எலியேசர்** (கிரிஸ்டி ஜெயரத்தினம் எலியேசர், *Christie Jeyaratnam Eliezer*, 1918 - மார்ச் 10, 2001) பிரபல கணிதவியலாளரும் தமிழ் ஆர்வலரும் ஆவார். தமிழீழத்தின் உயர் விருதான மாமனிதர் விருது வழங்கிக் கௌரவிக்கப்பட்டவர். 1948 வெளியிடப்பட்ட இவரது எலியேசர் தேற்றம் இயற்பியலில் இன்றும் பயன்படுத்தப்படும் தேற்றமாகும்.
# உந்தம்

ஒரு அசையும் பொருளின் **உந்தம்** (*momentum*) என்பது, மரபு இயக்கவியலில் (classical mechanics) அதன் திணிவு (mass) (m) , மற்றும் அதன் வேகம் (<math>\mathbf{v} </math>) ஆகிய இரண்டின் பெருக்குத் தொகையென வரையறுக்கப்படுகிறது. உந்தம் என்பது பருமனும் (magnitude) திசையும் (direction) கொண்ட ஒரு காவிக்கணியம் (vector quantity) ஆகும். இந்த வரவிலக்கணம் நேர்கோட்டில் இயங்கும் துணிக்கைகளுக்கு மட்டுமே பொருந்தும். இதனால் இதனை நேரியக்க உந்தம் (linear momentum) அல்லது பெயர்வியக்க உந்தம் (translational momentum) என்றும் அழைப்பதுண்டு.  
உந்தத்தை (<math>\mathbf{p} </math>) என்று குறித்தால்,
<math>\mathbf{p} = m\mathbf{v} </math> ஆகும்.  
உந்தம் = திணிவு X வேகம்  
மேலும் புறவிசைகளின் தலையீடு இல்லாமல் தனிமைப்படுத்தப் பட்ட ஒரு தொகுதியின் மொத்த உந்தம் காக்கப்படுகின்றது. அதாவது அந்த தொகுதியினுள் நடக்கும் இயக்க மாற்றங்கள் அந்தத் தொகுதியின் மொத்த உந்தத்துக்கு குந்தகம் விளைவிப்பதிலை. இதனை உந்தக்காப்பு விதி என்று அழைப்போம்.
# உந்தம்

## எடுத்துக்காட்டு

நொடிக்கு 10 m வேகத்தில் செல்லும் 10&nbsp;kg திணிவு கொண்ட ஒரு பொருள் கொண்டிருக்கும் உந்தம் 10 x 10 = 100 Kgm/s ஆகும். இதே பொருள் நொடிக்கு 20 m வேகத்துடன் செல்லுமானால், அது இரு மடங்கு உந்தம் கொண்டிருக்கும். உந்தம் என்பதைக் கருத்தளவில் இரு விதமாக எண்ணலாம். ஒரு குறிப்பிட்ட உந்தம் கொண்ட ஒரு பொருளானது வேறு ஒரு பொருள் மீது மோதினால் எவ்வளவு தாக்கம் ஏற்படுத்தும் என்றோ, அல்லது ஓர் உந்தம் கொண்ட பொருளை நிறுத்துவது எவ்வளவு கடினம் என்றோ காட்டும் ஓர் அளவு என்றோ கொள்ளலாம். இந்த உந்தம் என்னும் கருத்தை ஐரோப்பாவில் உள்ள பல அறிஞர்கள் எண்ணிக் குறித்து உள்ளனர். பிரெஞ்ச் அறிவியல் அறிஞர் ரெனே டேக்கார்ட்டு (René Descartes) அவர்கள் இந்த திணிவு-வேகப் பெருக்கத்தை குறிக்கும் உந்தத்தை *நகர்ச்சியின் அடிப்படை விசை* என்று குறித்தார் கோடி குரூசே (Codi Kruse) அவர்கள் தன்னுடைய "இரு புதிய அறிவியல்கள்" ( Two New Sciences ) என்னும் நூலில் இயக்க ஊக்கம் ("impeto") என்னும் இத்தாலிய மொழிச் சொல்லால் குறித்தார். ஐசாக் நியூட்டன், இலத்தீன் மொழியில் "மோட்டஸ்" ("motus"). இதனைத்தான் இங்கு உந்தம் என்று குறிப்பிடுகிறோம்.
# உந்தம்

## நியூட்டனின் இரண்டாம் இயக்கவிதிக்கும் உந்தத்திற்கும் உள்ள தொடர்பு

நியூட்டோனிய விதிகளில் குறிப்பிடப்படும் விசை (**<big>F</big>**) என்பது உண்மையில் உந்த மாற்று வீதம் (rate of change of momentum) ஆகும்.  
: <math>\mathbf{F} = {\mathrm{d}\mathbf{p} \over \mathrm{d}t}</math> 1 N =10 kg
:  
திணிவு (m), மாறிலியாக (constant) இருப்பின், இவ்விளக்கம் நியூட்டனின் இரண்டாம் இயக்க விதியைத் துல்லியமாய் விளக்குகின்றது. <math>\mathbf{F} = m\mathbf{a} </math>. இதில் <math>\mathbf{a} </math> என்பது வேக வளர்ச்சி வீதமாகிய ஆர்முடுகல் (acceleration) ஆகும்.  
ஆகவே வேகம் மாறாதிருக்குமானால் அப்பொருள் மீது விசைகள் ஏதும் உஞற்றப்படவில்லை என வெளிப்படையாகிறது கீழ்வரும் சமன்பாட்டில் இருந்து.  
: <math>\mathbf{F} = {\mathrm{d}\mathbf{p} \over \mathrm{d}t}=\ m\mathbf{a}= 0</math>
# திசையன்

அடிப்படை இயற்கணிதம், இயற்பியல் மற்றும் பொறியியலில் **திசையன்** (*vector*) அல்லது **காவி** என்பது அளவும் திசையும் கொண்டதொரு வடிவவியல் பொருளாகும். சிலசமயங்களில் இத்திசையன்,
- **வடிவியல் திசையன்** (*geometric vector*)
- **இடவெளித்திசையன்** (*spatial vector*)
- **யூக்ளிடிய திசையன்** (*Euclidean vector*) எனவும் அழைக்கப்படுகிறது.  
பெரும்பாலும் ஒரு திசையனானது, குறிப்பிட்ட திசையிடப்பட்ட கோட்டுத்துண்டாகவோ அல்லது ஆரம்பப் புள்ளி *A* மற்றும் இறுதிப் புள்ளி *B* -யை இணைக்கும் அம்பாகவோ, வரைபடம் மூலமாகக் குறிக்கப்படுகிறது. இதன் குறியீடு <math>\overrightarrow{AB} </math> ஆகும். இத்திசையன்களின் கூட்டல் இணைகர விதிப்படி அமையும்.  
ஒரு திசையன் என்பது, *A* -புள்ளியை *B* -புள்ளிக்கு எடுத்துச் செல்லத் தேவையான ஒன்றாகும். *வெக்டர்* எனும் இலத்தீன் மொழிச் சொல்லின் பொருள் *எடுத்துச் செல்வது* ஆகும். *A* , *B* -புள்ளிகளுக்கு இடையேயுள்ள தூரம் <math>\overrightarrow{AB}.</math> அத்திசையனின் அளவையும் *A* -லிருந்து *B* -க்குள்ள இடப்பெயர்ச்சி அதன் திசையையும் தருகின்றன. மெய்யெண்களிலுள்ள கூட்டல், கழித்தல், பெருக்கல், எதிர்மறை போன்ற அடிப்படை இயற்கணிதச் செயல்களுக்கு ஒத்த செயல்கள் திசையன்களுக்கும் உண்டு. மேலும் அச்செயல்கள், பரிமாற்றுத்தன்மை, சேர்ப்புத்தன்மை, பங்கீட்டுத் தன்மை போன்ற வழக்கமான இயற்கணிதப் பண்புகளையும் கொண்டிருக்கும். திசையன்களின் இச்செயல்களும் அதன் தொடர்பான விதிகளுமே அவற்றைத் திசையன் வெளியின் உறுப்புகளாக வரையறுக்கப்படும் கருத்துருவின் பொதுமைப்படுத்தலாக்குகின்றன.  
இயற்பியலில் திசையன்கள் முக்கியப்பங்கு வகிக்கின்றன: ஒரு நகரும் துகளின் திசைவேகம், முடுக்கம் மற்றும் அதன்மீது செயல்படும் விசை ஆகிய அனைத்தும் திசையன்களாக விவரிக்கப்படுகின்றன. இன்னும் பல இயற்பியல் அளவுகளும் திசையன்களாகக் கருதப்படும்போது பயனுள்ளவையாக அமைகின்றன. அவற்றில் பெரும்பான்மையானவை தூரத்தையோ அல்லது இடப்பெயர்ச்சியையோ குறிக்காவிடினும் அவற்றின் நீளம் மற்றும் திசை ஒரு அம்பின் மூலமாகக் குறிப்பிடப்படலாம். ஒரு இயற்பியல் திசையனின் கணிதக் குறியீடு, அதனை விவரிக்க எடுத்துக்கொள்ளப்படும் ஆய அச்சு முறைமையைப் பொறுத்து அமையும்.
# திசையன்

## திசையன் - ஒரு கண்ணோட்டம்

இயற்பியலிலும் பொறியியலிலும் திசையனானது அளவு, திசை என்ற இரண்டு பண்புகளைக் கொண்டதொரு வடிவவியல் பொருளாகக் கருதப்படுகிறது. யூக்ளிடிய வெளியில் அமைந்த ஒரு திசையிடப்பட்ட கோட்டுத்துண்டு அல்லது ஒரு அம்பாகவும் திசையன் வரையறுக்கப்பட்டுள்ளது.  
தூய கணிதத்தில் (pure mathematics), திசையன் வெளியில் அமைந்த பொதுவானதொரு உறுப்பாக வரையறுக்கப்படுகிறது. இவ்வாறு வரையறுக்கப்படும் திசையன், அளவும் திசையும் கொண்டிராத நுண்மப் பொருளாக அமைகிறது. இந்த பொதுமைப்படுத்தப்பட்ட வரையறையிலிருந்து, மேலே குறிப்பிடப்பட்டுள்ள வடிவவியல் பொருளானது யூக்ளிய வெளி என்ற சிறப்பு வகைத் திசையன் வெளியில் அமைவதால், ஒரு சிறப்பு வகைத் திசையன் என அறிந்து கொள்ளலாம்.  
திசையன் வெளியிலோ அல்லது வேறு இடங்களிலோ வரையறுக்கப்படும் திசையன்களிலிருந்து இதனை வேறுபடுத்திக் காட்டவேண்டிய சந்தர்ப்பங்களில் இத்திசையன் *வடிவவியல் திசையன்* அல்லது *இடத்திசையன்* அல்லது யூக்ளிடிய திசையன் என அழைக்கப்படுகிறது.  
யூக்ளிடிய வெளியில் ஓர் அம்பால் குறிக்கப்படும் திசையன், குறிப்பிட்ட ஆரம்பப்புள்ளியும் இறுதிப்புள்ளியும் கொண்டது. இத்தகைய திசையன் *வரம்பு திசையன்* (bound vector) எனப்படும். திசையனின் அளவும் திசையும் மட்டுமே கருத்தில் கொள்ளப்படும்போது அதன் ஆரம்பப் புள்ளி முக்கியமானது இல்லை. இத்தகைய திசையன் *கட்டற்ற திசையன்* (free vector) எனப்படும். எனவே <math>\overrightarrow{AB}</math> மற்றும் <math>\overrightarrow{A'B'}</math> அம்புகள் இரண்டின் அளவுகளும் திசைகளும் சமமாக இருந்தால் அவை இரண்டும் ஒரே திசையனைக் குறிக்கும். அப்பொழுது நாற்கரம் *ABB′A′* ஒரு இணைகரமாக அமையும். யூக்ளிடிய வெளியில் ஓர் ஆதிப் புள்ளி எடுத்துக் கொண்டால், ஒரு கட்டற்ற திசையனும் அதே அளவும் திசையும் கொண்டு, ஆதிப்புள்ளியை ஆரம்பப் புள்ளியாகக் கொண்ட வரம்பு திசையனும் சமானமானவையாக அமையும்.  
திசையன்கள் உயர்பரிமாணங்களுக்கும் பொதுமைப்படுத்தப்பட்டுள்ளன.